《武夷山》
宋代·喻良能

冲佑观前水绀色，升真洞北山笋攒。
群峰不断四时翠，万壑长留九月寒。
溪上桃花引渔子，云间仙犬逐刘安。
平生饱识佳山水，直作东南第一看。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。